CELEX: 62021TN0728
Language: sl
Date: 2021-11-05 00:00:00
Title: Zadeva T-728/21: Tožba, vložena 5. novembra 2021 – LW/Komisija

10.1.2022   
            
            
               SL
            
            
               Uradni list Evropske unije
            
            
               C 11/38
            
         
      Tožba, vložena 5. novembra 2021 – LW/Komisija
      (Zadeva T-728/21)
      (2022/C 11/53)
      Jezik postopka: angleščina
      
         Stranki
      
      
         Tožeča stranka: LW (zastopnici: L. Levi in N. Flandin, odvetnici)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost odločbe tožene stranke o premestitvi tožeče stranke na drugo delovno mesto znotraj iste enote;
               
            
                  —
               
               
                  in, če je potrebno, razglasi ničnost izpodbijane odločbe tožene stranke o zavrnitvi pritožbe, ki jo je tožeča stranka vložila zoper odločbo o prerazporeditvi;
               
            
                  —
               
               
                  naloži povračilo nepremoženjske škode, ki jo je utrpela tožeča stranka in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja šest tožbenih razlogov.
      
                  1.
               
               
                  Prvi tožbeni razlog se nanaša na to, da odločba o prerazporeditvi posega v pravne interese tožeče stranke.
               
            
                  2.
               
               
                  Drugi tožbeni razlog se nanaša na to, da odločbe o prerazporeditvi ni sprejel pristojni organ za imenovanja.
               
            
                  3.
               
               
                  Tretji tožbeni razlog se nanaša na to, da sta bili odločba o prerazporeditvi in izpodbijana odločba sprejeti s kršitvijo člena 7(1) Kadrovskih predpisov.
               
            
                  4.
               
               
                  Četrti tožbeni razlog se nanaša na to, da je bilo z odločbo o prerazporeditvi in z izpodbijano odločbo kršeno načelo dolžnosti skrbnega ravnanja.
               
            
                  5.
               
               
                  Peti tožbeni razlog se nanaša na to, da je bila z odločbo o prerazporeditvi in z izpodbijano odločbo kršena obveznost obrazložitve.
               
            
                  6.
               
               
                  Šesti tožbeni razlog se nanaša na to, da je v zvezi z odločbo o prerazporeditvi in z izpodbijano odločbo obstajal konflikt interesov.